turjo4nis/wikipedia-bn-dump-20250701 huggingface dataset:
পারমাণবিক সংখ্যা

রসায়ন ও পদার্থ বিদ্যায় কোনো পরমাণুর কেন্দ্রে প্রোটনের সংখ্যাকে পারমাণবিক সংখ্যা বলে। আধান নিরপেক্ষ পরমাণুতে ইলেকট্রন-এর সংখ্যাও পারমাণবিক সংখ্যার সমান। পারমাণবিক সংখ্যা অনন্যভাবে একটি মৌলিক পদার্থকে চিহ্নিত করে। নিউক্লিয়াসের ধনাত্মক চার্জের সংখ্যা এবং পারমাণবিক সংখ্যা সমান থাকে। প্রোটনের ভর ও নিউট্রনের ভর প্রায় সমান বলে তাদের সমষ্টি অর্থাৎ পরমাণুর ভর সংখ্যাকেই পারমাণবিক ভর হিসেবে বিবেচনা করা হয়। ভর সংখ্যা হল নিউক্লিয়াসে প্রোটন ও নিউট্রনের মোট সংখ্যা যাকে A দিয়ে প্রকাশ করা হয়। পারমাণবিক সংখ্যাকে Z দ্বারা প্রকাশ করা হয় ।

সংক্ষিপ্ত ইতিহাস 
বিজ্ঞানী মোসলে ১৯১৩ সালে বিভিন্ন মৌলের রঞ্জন রশ্মি-বর্ণালী পরীক্ষা করে দেখেন যে, প্রত্যেক মৌলের বৈশিষ্ট্যগুলোকে একটা সংখ্যা দিয়ে প্রকাশ করা যায়, এবং এটা পারমাণবিক ভরের প্রায় অর্ধেক। এখানে বলে রাখা ভাল যে, পারমাণবিক সংখ্যার ধারণার পুর্বেই বিজ্ঞানীগণ পারমাণবিক ভরের সম্বন্ধে ধারণা রাখতেন। যা হোক, মোসলে এই সংখ্যাটির নাম দেন পারমাণবিক সংখ্যা (Atomic Number)। পরবর্তিতে দেখা গেল যে, এ সংখ্যাটি পরমাণুর নিউক্লিয়াস এ উপস্থিত প্রোটন সংখ্যা (বা নিউক্লিয়াসে উপস্থিত ধনাত্বক চার্জ) এর সমান। পরমাণুর নিউক্লিয়াসের একটি গুরুত্বপূর্ণ বৈশিষ্ট্য হল এর প্রোটন সংখ্যা।

পারমাণবিক সংখ্যাঃ 
কোন মৌলের পরমাণুর নিউক্লিয়াসে উপস্থিত প্রোটন সংখ্যাকে মৌলটির পারমাণবিক সংখ্যা বলে। পারমাণবিক সংখ্যা একটি মৌলের বৈশিষ্ট্যসূচক ধর্ম। পারমাণবিক সংখ্যাকে Z অথবা at. no দ্বারা প্রকাশ করা হয়।

পারমাণবিক সংখ্যার বৈশিষ্ট্যঃ 
দুটি মৌলের পারমাণবিক ধর্ম কখনো এক হতে পারে না। মৌলের ধর্ম এর পারমাণবিক সংখ্যার উপর নির্ভর করে। রাসায়নিক বিক্রিয়ার আগে ও পরে এই পারমাণবিক সংখ্যার কোন পরিবর্তন হবে না। তড়িৎ নিরপেক্ষ পরমাণুতে, মানে যখন পরমাণুটি আয়নে পরিণত হয়ে যায় নি, তখন প্রোটন সংখ্যা আর ইলেক্ট্রন সংখ্যা সমান থাকে। কিন্তু আয়নে পরিণত হলে, প্রোটন আর ইলেক্ট্রনের সংখ্যা আর সমান থাকে না।

উদাহরণঃ 
সোডিয়ামের নিউক্লিয়াসে মোট 11 টা প্রোটন উপস্থিত। তাই সোডিয়ামের পারমাণবিক সংখ্যা 11। একই ভাবে, Mg, Cl, Ca, U- এইগুলার পারমাণবিক সংখ্যা যাথাক্রমে 12, 17, 20, 92।

রসায়ন
পারমাণবিক পদার্থবিজ্ঞান
রাসায়নিক ধর্ম
নিউক্লীয় পদার্থবিজ্ঞান
পরমাণু
সংখ্যা
চায়না মিয়েভিল্‌

চায়না মিয়েভিল্‌ (China Miéville) (জন্ম সেপ্টেম্বর ৬, ১৯৭২) বর্তমান সময়ের নামকরা ইংরেজ অলীক কল্পকাহিনী (fantasy) লেখক। প্রতিভাবান নবীন কল্পকাহিনীকারদের মধ্যে তিনি অন্যতম।

উল্লেখযোগ্য রচনাবলী 
 কিং রাট (King Rat)
 পার্ডিডো স্ট্রিট স্টেশন (Perdido Street Station)
 দ্য স্কার (The Scar)
 আয়রন কাউন্সিল (Iron Council)

ইংরেজ সাহিত্যিক
১৯৭২-এ জন্ম
২০শ শতাব্দীর ইংরেজ ঔপন্যাসিক
২১শ শতাব্দীর ব্রিটিশ ঔপন্যাসিক
লন্ডন স্কুল অব ইকোনমিক্সের প্রাক্তন শিক্ষার্থী
ব্রিটিশ নাস্তিক
ইংরেজ নাস্তিক
ইংরেজ শিশুসাহিত্যিক
ফরাসি বংশোদ্ভূত ইংরেজ ব্যক্তি
জীবিত ব্যক্তি
মার্ক্সবাদী তাত্ত্বিক
ইয়ুর্গেন ক্লিন্সমান

ইয়ুর্গেন ক্লিন্সমান (Jurgen Klinsmann) (জুলাই ৩০, ১৯৬৪, গোপিংগেন, জার্মানি) প্রখ্যাত জার্মান ফুটবলার। নব্বইয়ের দশকের সেরা স্ট্রাইকারদের অন্যতম। তিনি ১৯৯০ সালের ফিফা বিশ্বকাপ বিজয়ী জার্মান দলের গুরুত্বপূর্ণ সদস্য ছিলেন। ১৯৯০, ১৯৯৪ ও ১৯৯৮ - পর পর তিনটি বিশ্বকাপে তিনি অংশগ্রহণ করেন। বিশ্বকাপে তার সর্বমোট গোল সংখ্যা ১১টি।

১৯৯০-এর দশকে জার্মানির অন্যতম প্রধান স্ট্রাইকার হিসাবে বিবেচিত, তিনি ইউরো ১৯৮৮ থেকে ১৯৯৮ বিশ্বকাপ পর্যন্ত ছয়টি বড় আন্তর্জাতিক টুর্নামেন্টে অংশগ্রহণ করেছিলেন। ১৯৯৫ সালে, তিনি ফিফা বর্ষসেরা খেলোয়াড়ের পুরস্কারে তৃতীয় স্থানে আসেন; ২০০৪ সালে তিনি "১২৫ সেরা জীবন্ত ফুটবলারদের" ফিফা ১০০ তালিকায় নাম লেখান। ৩ নভেম্বর ২০১৬-এ, তিনি জার্মানির সম্মানসূচক অধিনায়ক হিসাবে নামকরণ করা পঞ্চম খেলোয়াড় হন।

২০০৬ সালে জার্মানিতে অনুষ্ঠিত বিশ্বকাপে তিনি জার্মানি দলের কোচের দায়িত্ব পালন করছেন। বর্তমানে তিনি যুক্তরাষ্ট্রের ম্যানেজার হিসেবে কাজ করছেন।

তথ্যসূত্র 

১৯৬৪-এ জন্ম
জার্মান ফুটবলার
জীবিত ব্যক্তি
জার্মানির আন্তর্জাতিক ফুটবলার
উয়েফা ইউরোপীয় চ্যাম্পিয়নশিপ বিজয়ী অধিনায়ক
উয়েফা ইউরোপীয় চ্যাম্পিয়নশিপ বিজয়ী খেলোয়াড়
টটেনহ্যাম হটস্পার ফুটবল ক্লাবের খেলোয়াড়
প্রিমিয়ার লিগের খেলোয়াড়
ইন্টার মিলানের খেলোয়াড়
উনিওনে কালচো সাম্পদোরিয়ার খেলোয়াড়
সেরিয়ে আ-এর খেলোয়াড়
কিকার-টরিয়াগার্কানোনে পুরস্কার বিজয়ী
বুন্দেসলিগার ম্যানেজার
বুন্দেসলিগার খেলোয়াড়
ফুটবল ক্লাব বায়ার্ন মিউনিখের খেলোয়াড়
ভিএফবি স্টুটগার্টের খেলোয়াড়
স্টুটগার্টার কিকার্সের খেলোয়াড়
লিগ ১-এর খেলোয়াড়
মোনাকো ফুটবল ক্লাবের খেলোয়াড়
ফুটবল ক্লাব বায়ার্ন মিউনিখের ম্যানেজার
জার্মান ফুটবল ম্যানেজার
ফুটবলে অলিম্পিক পদক বিজয়ী
মার্কিন যুক্তরাষ্ট্রে প্রবাসী ফুটবলার
১৯৯০ ফিফা বিশ্বকাপের খেলোয়াড়
১৯৯৪ ফিফা বিশ্বকাপের খেলোয়াড়
১৯৯৮ ফিফা বিশ্বকাপের খেলোয়াড়
ফিফা ১০০
ফিফা বিশ্বকাপ বিজয়ী খেলোয়াড়
২. বুন্দেসলিগার খেলোয়াড়
ইংল্যান্ডে প্রবাসী ফুটবলার
ইতালিতে প্রবাসী ফুটবলার
মোনাকোয় প্রবাসী ফুটবলার
জার্মান প্রবাসী ফুটবলার
ইতালিতে জার্মান প্রবাসী ক্রীড়াবিদ
ইংল্যান্ডে জার্মান প্রবাসী ক্রীড়াবিদ
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক যুব ফুটবলার
পশ্চিম জার্মানীর অলিম্পিক ব্রোঞ্জপদক বিজয়ী
উয়েফা ইউরো ১৯৯৬ খেলোয়াড়
২০১৪ ফিফা বিশ্বকাপের ম্যানেজার
বাডেন-ভুর্টেমবের্গের ফুটবলার
১৯৮৮ গ্রীষ্মকালীন অলিম্পিকের পদক বিজয়ী
উয়েফা ইউরোপা লিগ বিজয়ী খেলোয়াড়
পুরুষ ফুটবল ফরোয়ার্ড
১৯৮৮ গ্রীষ্মকালীন অলিম্পিকের ফুটবলার
মার্কিন যুক্তরাষ্ট্রের নাগরিকীকৃত নাগরিক
ইনাসুল ফতেহ

ইনাসুল ফতেহ (; জন্ম: ৩ এপ্রিল ১৯৫৯) একজন বাংলাদেশদ্ভূত ব্রিটিশ জাদুশিল্পী ও শিল্পচর্চাকারী। তিনি বিভিন্ন অনুষ্ঠানে 'আলাদিন' (Aladin) নামে অংশগ্রহণ করে থাকেন। তিনি বাংলাদেশী কূটনীতিক, রাষ্ট্রনায়ক, সুফি এবং প্রথম বাংলাদেশী পররাষ্ট্র সচিব আবুল ফতেহ এর পুত্র।

আরও দেখুন 
 বাংলাদেশদ্ভুত ব্রিটিশ নাগরিক
 বাংলাদেশদ্ভুত ব্রিটিশ নাগরিকদের তালিকা

তথ্যসূত্র

বহিঃসংযোগ 
 
 
 Aladin's personal website 
 
 FamilyTechShow USA Radio interview with Aladin. 2005
 Institute of Development Studies
 The Book of Cool, 2005, DVD. Trailer has a brief *London City University, Department of Arts and Policy Management, 2004-2005 brochure
 A magical presentation of climate change: aladin. London Sustainability Exchange. 2007
 New Age Xtra. October 2008
 video clip of Aladin performing. (click on the picture of the cards to start the clip)

১৯৫৯-এ জন্ম
জীবিত ব্যক্তি
লন্ডন স্কুল অফ ইকোনমিক্সের প্রাক্তন শিক্ষার্থী
বাংলাদেশী জাদুকর
বাংলাদেশী বংশোদ্ভূত মার্কিন ব্যক্তি
টেইট মডার্ন জাদুঘর

টেইট মডার্ন (Tate Modern) লন্ডনের একটি প্রসিদ্ধ আধুনিক শিল্প জাদুঘর। এটি টেম্‌স্‌ নদীর তীরে লন্ডন বরা অব সাউথওয়ার্কের ব্যাঙ্কসাইড অঞ্চলে অবস্থিত। আধুনিকতাবাদী শিল্পের (modernist art) ক্ষেত্রে এটি বিশ্বের একটি অন্যতম শ্রেষ্ঠ সংগ্রহশালা ও প্রদর্শনাগার।

তথ্যসূত্র

যুক্তরাজ্যের জাদুঘর
২০০০-এ ইংল্যান্ডে প্রতিষ্ঠিত
অস্টিন পাওয়ার্স

স্যার অস্টিন ডেঞ্জার পাওয়ার্স, কেবিই, হচ্ছে মাইক মায়ার্স এর একটি বিখ্যাত চরিত্র। ১৯৬০ দশকের গোয়েন্দা-চলচ্চিত্রের প্যারোডি অস্টিন পাওয়ার্স চলচ্চিত্র সিরিজে চরিত্রটি মূল ভূমিকায় অভিনয় করেছে। তিনি অস্টিন পাওয়ারস: ইন্টারন্যাশনাল ম্যান অফ মিস্ট্রি (১৯৯৭), দ্য স্পাই হু শ্যাগড মি (১৯৯৯) এবং অস্টিন পাওয়ারস ইন গোল্ডমেম্বার (২০০২) এর নায়ক।

কাল্পনিক চরিত্রের জীবনী 
অস্টিন পাওয়ার চরিত্রের জন্মদিন হচ্ছে ১২ নভেম্বর, ১৯৩৯। ১৯৫৮ সালে মুক্তিপ্রাপ্ত গোল্ডমেম্বার চলচ্চিত্রে অস্টিন পাওয়ার্সকে পড়ন্ত টিন এজার হিসেবে দেখানো হয়েছে।

তথ্যসূত্র 

মার্কিন চলচ্চিত্র
ইংরেজি ভাষার চলচ্চিত্র
কল্পকাহিনীর চরিত্র
চলচ্চিত্রে পুরুষ চরিত্র
ঘাতযন্ত্র

ঘাতযন্ত্র আঘাত বা টোকা দ্বারা যে বাদ্যযন্ত্র বাজানো হয়। এগুলি তাল বা সুর উৎপাদন করতে ব্যবহৃত হতে পারে।

ঘনযন্ত্র (idiophones) 
কেবল ধাতু বা কাষ্ঠনির্মিত ঘাতবাদ্য যেমন :

খঞ্জনি, করতাল, ঝাঁঝর, মন্দিরা

কেউ কেউ পিয়ানো, এবং সন্তুরকেও এই বিভাগের অন্তর্ভুক্ত করেন, মতভেদে এরা তত বা তারযন্ত্রের অন্তর্ভুক্ত।

আনদ্ধযন্ত্র (membranophone) 
চর্মাচ্ছদিত ঘাতযন্ত্র যেমন: তবলা, মৃদঙ্গ, পাখোয়াজ, খোল, ঢাক, ঢোল, ডমরু, মাদল, ভেরী, কাড়া, নাকাড়া, দুন্দুভি, দামামা, ডিমডিম, টমটম, ড্রাম, বঙ্গো

ঘাতযন্ত্র
শুষিরযন্ত্র

শুষিরযন্ত্র বলতে ফুৎকার (ফুঁ) দিয়ে অথবা বেলো দ্বারা বাতাস চালিয়ে বাজানো বাদ্যযন্ত্রকে বোঝায়।

 বাঁশি
 নহবৎ/শানাই/শাহনাই
 ভেঁপু
 শিঙা
 শঙ্খ/শাঁখ
 মাউথ অরগ্যান
 হারমোনিয়াম

আরও দেখুন
 বায়ু-বাদ্যযন্ত্র

আরও পড়ুন

 

শুষিরযন্ত্র
পেরু

পেরু দক্ষিণ আমেরিকার পশ্চিম-মধ্য অঞ্চলে, প্রশান্ত মহাসাগরের উপকূলে অবস্থিত একটি রাষ্ট্র। পেরুর ভূগোলে চরম বৈপরিত্যের সহাবস্থান পরিলক্ষিত হয়। এখানে আছে জনবিরল মরুভূমি, সবুজ মরূদ্যান, বরফাবৃত পর্বতমালা, উচ্চ মালভূমি এবং গভীর উপত্যকা। দেশটির উত্তর-পশ্চিম থেকে দক্ষিণ-পূর্ব বরাবর আন্দেস পর্বতমালা চলে গেছে। আন্দেস পেরিয়ে দেশের অভ্যন্তরে রয়েছে ঘন ক্রান্তীয় অরণ্য, যেখানে জনবসতি তেমন ঘন নয়। প্রশান্ত মহাসাগরের উপকূলে অবস্থিত লিমা দেশটির প্রধান বাণিজ্যিক কেন্দ্র ও রাজধানী।

পেরু অতীতে দক্ষিণ আমেরিকার বিস্তৃত ইনকা সাম্রাজ্যের কেন্দ্র ছিল। ১৬শ শতকে স্পেনীয় বিজেতাদের হাতে ইনকা সাম্রাজ্যের পতন ঘটে। আন্দেসের স্বর্ণ ও রূপার খনির আকর্ষণে স্পেনীয় খুব শীঘ্রই পেরুকে দক্ষিণ আমেরিকাতে তাদের সম্পদ ও শক্তির কেন্দ্রে রূপান্তরিত করে। পেরু ১৯শ শতকের শুরুতে স্বাধীনতা লাভ করে।

পেরুর অর্থনীতিতে আজও খননশিল্প প্রধান ভূমিকা পালন করছে। তবে কৃষি, মৎস্যনিধন এবং পর্যটনও অর্থনীতির বড় অংশ। বহু পর্যটক ইনকা সাম্রাজ্যের ধ্বংসাবশেষ দেখতে পেরুতে বেড়াতে আসেন। বিশেষ করে আন্দেস পর্বতমালার উপরে মাচু পিচু খুবই জনপ্রিয়।

পেরুর বেশির ভাগ লোক ইনকা বা অন্য আদিবাসী আমেরিকান জাতির লোক। ইনকাদের ভাষা কেচুয়া ভাষা এবং এর সাথে সম্পর্কিত আরেকটি ভাষা আইমারা ভাষা স্পেনীয় ভাষার পাশাপাশি দেশটির সরকারি ভাষার মর্যাদা লাভ করেছে। তবে পেরুতে এখনও ঔপনিবেশিক শাসনামলে সৃষ্ট শ্রেণী ও জাতিগত বৈষম্য বিরাজমান। এই বিভক্ত সমাজে সংখ্যালঘু স্পেনীয় অভিজাত শ্রেণী দীর্ঘদিন যাবৎ সংখ্যাগুরু আদিবাসী আমেরিকান এবং দো-আঁশলা মেস্তিজোদের শাসন করে আসছে।

ভূগোল

পেরু প্রশান্ত মহাসাগরের মুখোমুখি দক্ষিণ আমেরিকার মধ্য পশ্চিম উপকূলে অবস্থিত।

জীববৈচিত্র্য 

বৈচিত্র্যময় ভৌগোলিক এবং জলবায়ুর কারণে পেরুতে অতিমাত্রায় জীববৈচিত্র্য রয়েছে, ২০০৩ সালের অনুসারে পেরুতে ২১,৪৬২ প্রজাতির উদ্ভিদ এবং প্রাণীর রয়েছে, যার মধ্যে ৫,৮৫৫ টি স্থানিক প্রজাতি,। পেরু অতিবৈচিত্র্যময় দেশগুলির মধ্যে একটি।

পেরুতে ১,৮০০ এরও বেশি প্রজাতির পাখি (১২০ টি স্থানিক প্রজাতি) এবং ৫০০ প্রজাতির স্তন্যপায়ী প্রাণী এবং ৩০০ টিরও বেশি প্রজাতির সরীসৃপ রয়েছে। শত শত স্তন্যপায়ী প্রাণীর মধ্যে পুমা, জাগুয়ার এবং পাহাড়ি ভালুকের মতো বিরল প্রজাতি রয়েছে। পেরুর পাখি প্রচুর পরিমাণে গুয়ানো তৈরি করে থাকে যা অর্থনৈতিকভাবে গুরুত্বপূর্ণ রফতানি পণ্য। প্রশান্ত মহাসাগরে প্রচুর পরিমাণে সি ব্যাস, ফ্লান্ডার, অ্যাঙ্কোভিস, টুনা, ক্রাস্টেসিয়ানস এবং শেলফিস রয়েছে এবং এখানে প্রচুর হাঙ্গর এবং তিমি রয়েছে।

আরও দেখুন 
 পেরুর পরিবহন ব্যবস্থা

বহিঃসংযোগ 

Economy
  Banco Central de Reserva. Cuadros Anuales Históricos.
  Instituto Nacional de Estadística e Informática. Perú: Perfil de la pobreza por departamentos, 2004–2008. Lima: INEI, 2009.
 Concha, Jaime. "Poetry, c. 1920–1950". In: Leslie Bethell (ed.), A cultural history of Latin America. Cambridge: University of Cambridge, 1998, pp. 227–260.

 Country Profile from BBC News
 Peru from the Encyclopædia Britannica
 
 Peru at UCB Libraries GovPubs
 
 PeruLinks  web directory
 
 
  Web portal of the Peruvian Government

তথ্যসূত্র

পেরু
জি১৫ রাষ্ট্র
প্রজাতন্ত্র
দক্ষিণ আমেরিকার রাষ্ট্র
জাতিসংঘের সদস্য রাষ্ট্র
স্পেনীয় ভাষী রাষ্ট্র ও অঞ্চল
প্রাক্তন স্পেনীয় উপনিবেশ
সভ্যতার সূতিকাগার
সার্বভৌম রাষ্ট্র
দিয়ারিওস দে মোতোসিক্লেতা

দিয়ারিওস দে মোতোসিক্লেতা (, "মোটরসাইকেলের দিনলিপিগুলি") লাতিন আমেরিকার বিপ্লবী নেতা চে গেভারার লেখা একটি বই। 

১৯৫২ সালে এর্নেস্তো গেভারা (তখনো তিনি "চে" নামটি নেন নি) ছিলেন শিক্ষানবীশ চিকিৎসক। তিনি ও তাঁর বন্ধু আলবের্তো গ্রানাদো লা পেদারোসা একটি মোটরসাইকেল নিয়ে বেরিয়ে পড়েন আর্জেন্টিনার বুয়েনোস আইরেস থেকে। তাঁদের উদ্দেশ্য ছিল লাতিন আমেরিকা ঘুরে দেখা।  আর্জেন্টিনা-র আটলান্টিক উপকূল ধরে আন্দেস পর্বতমালা পার হয়ে চিলি, সেখান থেকে পেরু, কলম্বিয়া ও শেষে ভেনেজুয়েলার কারাকাস নগরীতে পৌঁছান। এক বছরের অধিক সময় তারা পরিভ্রমণ করেন লাতিন আমেরিকার আনাচে কানাচে। প্রায় ১২,০০০ মাইল পথ পাড়ি দেন। চরম দারিদ্র্যের মধ্যে বেঁচে থাকা কৃষকদের দেখে তিনি অভিভূত হন। এই ভ্রমণের অভিজ্ঞতা সঞ্চিত করা দিনলিপিতে তিনি লেখেন, "মানব সত্ত্বার ঐক্য ও সংহতির সর্বোচ্চ রূপটি এসকল একাকী ও বেপরোয়া মানুষদের মাঝে জেগে উঠেছে"। এই ভ্রমণের মাধ্যমে এর্নেস্তো গেভারা লাতিন আমেরিকার সাধারণ মানুষের দারিদ্র্য ও দুঃখ-কষ্ট নিজ চোখে দেখতে পান এবং তার বিপ্লবী রাজনৈতিক চেতনা ধীরে ধীরে জেগে উঠতে থাকে। তার এই দিনলিপিমূলক গ্রন্থ পরবর্তীতে নিউ ইয়র্ক টাইমস-এর বেস্ট সেলার তালিকায় স্থান পায় এবং পরে একই নামে (The Motorcycle Diaries) চলচ্চিত্র বের হয় যা পুরস্কৃত হয়েছিল। এই অভিযানে তার সাথী ছিলেন আলবের্তো গ্রানাদো, যিনি ছিলেন চে'র বন্ধু ও পেশায় কুষ্ঠরোগ বিশেষজ্ঞ।

চলচ্চিত্রায়ন 
মোটর সাইকেল ডায়েরিজ ২০০৪ সালে একটি চলচ্চিত্রে রূপায়িত হয়। মেক্সিকোর প্রতিভাবান অভিনেতা গেল গার্সিয়া বের্নাল গেভারা-র চরিত্রে ও রোদ্রিগো দে লা সের্না আলবের্তোর চরিত্রে অভিনয় করেন।

প্রাক অভিযান 
১৯৪৮ সাল থেকে শুরু করা গেভারার চিকিৎসা বিষয়ক পড়ালেখা করার সময় তিনি লাতিন আমেরিকার বিভিন্ন দেশ ভ্রমণে দীর্ঘ সময় ব্যয় করেছেন। ১৯৫০ সালে তিনি প্রথম সমুদ্র ভ্রমণের উদ্যোগ নেন। তিনি সাধারণ একটি সাইকেল নিয়ে আর্জেন্টিনার উত্তরাঞ্চলের প্রায় ৪৫০০০কি.মি (২৮০০০মাইল) এলাকা ভ্রমণ করেন। এ ভ্রমণকালে তিনি সেইসব এলাকার মানুষের চরম দরিদ্রতা, দারিদ্র এবং তাদের বিভিন্ন রোগের বিশেষ করে কুষ্ঠ রোগ পর্যবেক্ষণ করেন। তারপর তিনি সান ফ্রান্সিসকোতে তার বন্ধু আলবের্তো গ্রানাদোর কাছে যান, তারা উভয়েই সেখানে কুষ্ঠ রোগ নিরাময় কেন্দ্রে ছুটে যান।

এই ভ্রমণের ফলে তিনি ঐ অঞ্চলের মানুষের দুঃখ দুর্দশা কষ্ট বিপুল ভাবে পর্যবেক্ষণ করতে পেরে ছিলেন। যার ফলস্বরূপ তার মধ্যে বিপ্লব চেতনার সঞ্চার হয়েছিল এবং মানুষের মুক্তির কথা তাকে ভাবিয়ে তুলেছিল।

তথ্যসূত্র

 On the Trail of the Young Che Guevara
 Letter from the Americas; Che Today? More Easy Rider Than Revolutionary by Larry Rohter, The New York Times, May 26, 2004

আর্জেন্টিনীয় সাহিত্য
চে গেভারা রচিত বই
মরণোত্তর প্রকাশিত বই
রাজনৈতিক আত্মজীবনী
ভ্রমণ বই
মিগেল দি উনামুনো

মিগেল দি উনামুনো ই হুগো (ইংরেজি: Miguel de Unamuno y Jugo) (জন্ম: সেপ্টেম্বর ২৯, ১৮৬৪- মৃত্যু: ডিসেম্বর ৩১, ১৯৩৬) প্রখ্যাত স্পেনীয় সাহিত্যিক।

জন্ম ও শিক্ষাজীবন

কর্মজীবন

সাহিত্যিক জীবন

তথ্যসূত্র

বহি:সংযোগ 

স্পেনীয় কবি
স্পেনীয় দার্শনিক
১৮৬৪-এ জন্ম
১৯৩৬-এ মৃত্যু
২০শ শতাব্দীর প্রাবন্ধিক
অস্তিত্ববাদী
১৯শ শতাব্দীর দার্শনিক
প্রাক্তন রোমান ক্যাথলিক
স্পেনীয় নাট্যকার
১৯শ শতাব্দীর প্রাবন্ধিক
আধুনিকতাবাদী লেখক
ডন কিহোতে

ডন কিহোতে (Don Quixote) মিগেল দে থের্ভান্তেস সাভেদ্রা-র লেখা অমর সাহিত্যকর্ম। সপ্তদশ শতকে লেখা এই বইটিকে প্রথম আধুনিক উপন্যাস ও স্পেনীয় ভাষায় রচিত সর্বশ্রেষ্ঠ গ্রন্থ হিসেবে অভিহিত করা হয়।

বাংলায় কখনো কখনো এটিকে ডন কুইক্সোট শিরোনাম দেয়া হয়।

ইতিহাস
থের্ভান্তেস তার বইয়ের প্রথম পরিচ্ছেদ দ্য আর্কাইভ অব লা মাঞ্চা থেকে গ্রহণ করেন, এবং বাকি অংশ আরবি মুর লেখক সিদে হামেতে বেনেঙ্গালির লেখা থেকে অনুবাদ করেন। তখন কল্পকাহিনী বিষয়ক লেখার শুরুর একটি প্রধান প্রবণতা ছিল "একদা এক সময়ে দূরবর্তী কোন স্থানে..."।

গল্প সংক্ষেপ

১ম খণ্ড
এই উপন্যাসের কেন্দ্রীয় চরিত্র আলন্সো কিহানো (যদিও এই নাম বইয়ের শেষের দিকে দেওয়া হয়) হলেন একজন হিদাল্গো (নিম্ন স্পেনিয় অভিজাত সম্প্রদায়ের সদস্য)। তার বয়স ৫০ বছরের মত। তিনি লা মাঞ্চার একটি নামহীন স্থানে তার ভাইয়ের মেয়ে ও গৃহপরিচারিকা এবং একটি বালক যাকে বইয়ের প্রথম পরিচ্ছদের পরে আর দেখা যায় নি, তাদেরকে নিয়ে বাস করে। যদিও কিহানো যুক্তিবাদী মানুষ, তিনি খুতখুতে, গরম মেজাজী ও কম রসবোধের অধিকারী।

২য় খণ্ড
ডন কিহোতের ১ম খণ্ড প্রকাশের ১০ বছর পর মূল উপন্যাসের অনুবর্তী পর্ব ২য় খণ্ড প্রকাশিত হয়। ১ম খণ্ড প্রহসনমূলক হলেও ২য় খণ্ড খুব গম্ভীর এবং দার্শনিক।

তথ্যসূত্র

১৬০৫-এর উপন্যাস
স্পেনীয় উপন্যাস
টেলিভিশন অনুষ্ঠানে অভিযোজিত উপন্যাস
কমিক্সে অভিযোজিত উপন্যাস
সাইকেডেলিক রক

সাইকেডেলিক রক () রক সঙ্গীতের একটি বিশেষ ধারার নাম। ষাট ও সত্তরের দশকে এই ধারাটি বিশেষ জনপ্রিয়তা লাভ করে। বাংলা একাডেমির মতে, ‘সাইকেডেলিক সঙ্গীত বলতে বোঝায় এমন সঙ্গীত যা কিনা মনের উপর অমূল প্রত্যক্ষ-উৎপাদক মাদকের মতো কাজ করে।’ যে সঙ্গীত মনের উপর ঘোর সৃষ্টিকারী মাদকের মতো কাজ করে, তাকে সাইকেডেলিক সঙ্গীত বলা চলে।

বিখ্যাত সাইকেডেলিক ব্যান্ডের মধ্যে আছে পিংক ফ্লয়েড এবং দ্য ডোর্স্‌।  উল্লেখযোগ্য বাংলা সাইকেডেলিক রক ব্যান্ডের মধ্যে রয়েছে মহীনের ঘোড়াগুলি, মনোসরণি, ফিলিংস, শিরোনামহীন, সহজিয়া, শহরতলী, মেঘদল, কার্নিভাল এবং সোনার বাংলা সার্কাস ।

সংজ্ঞা

সংগীতের ধরন হিসেবে সাইকেডেলিক রক ইলেকট্রনিক সাউন্ড এফেক্ট, বিস্তৃত সোলো, ও এলেমেলো অচিন্তিত রচনার মাধ্যমে হেলুচিনোজেনিক মাদকদ্রব্যের ঘোর লাগানো অনুভূতিটা তৈরি করতে চায়।  উল্লেখযোগ্য বৈশিষ্ট্যের মধ্যে রয়েছে:
 ইলেকট্রিক গিটার, প্রায়শই ফিডব্যাক, ওয়া-ওয়া ও ফাজি এফেক্ট ইউনিটের সাথে ব্যবহৃত হয়।
 সম্প্রসারিত স্টুডিও এফেক্ট, যেমন ব্যাকওয়ার্ড টেপ, প্যানিং, ফেজিং, দীর্ঘ মিউজিক লুপ, ও আত্যন্তিক প্রতিধ্বনি।
 পূর্বদিকের সংগীতের উপাদান, বিশেষত ভারতীয় সংগীতের উপাদানসমূহ। 
 অপাশ্চাত্য বাদ্যযন্ত্র, বিশেষ করে ভারতীয় শাস্ত্রীয় সংগীতে ব্যবহৃত সেতার এবং তবলার মত বাদ্যযন্ত্র।
 ফরই-ফর্ম জ্যাজের উপাদান।
 কিবোর্ডের প্রগাঢ় উপস্থিতি।
 বিস্তৃত বাদ্যযন্ত্র পর্ব, যেমন, দীর্ঘ গিটার সলো বা জ্যাম।
 বৈকল্পিক গানের গঠন।

তথ্যসূত্র

বহিঃসংযোগ

সঙ্গীতের ধারা
রক সঙ্গীতের প্রকারভেদ
সাইকেডেলিক রক
রক সঙ্গীত
১৯৬০-এর দশকের প্রতিসংস্কৃতি
সাইকেডেলিক সঙ্গীত
১৯৬০-এর দশকের নতুন শব্দ
১৯৭০-এর দশকের ফ্যাড ও প্রবণতা
১৯৬০-এর দশকের ফ্যাড ও প্রবণতা
শীর্ষেন্দু মুখোপাধ্যায়

শীর্ষেন্দু মুখোপাধ্যায় (জন্ম: ২ নভেম্বর ১৯৩৫) একজন বিখ্যাত ভারতীয় বাঙালি সাহিত্যিক, যিনি শিশু ও প্রাপ্তবয়স্কদের জন্য গল্প ও উপ্যনাস লিখে থাকেন। ১৯৮৮ সালে তার মানবজমিন উপ্যনাসের জন্য সাহিত্য একডেমি পুরস্কার পেয়েছেন। ছোটদের জন্য লেখা উপ্যনাসের মধ্যে মনোজদের অদ্ভুত বাড়ি, গোসাঁই-বাগানের ভূত জনপ্রিয়।

জন্ম ও প্রাথমিক জীবন 
শীর্ষেন্দু মুখোপাধ্যায় ১৯৩৫ খ্রিষ্টাব্দের ২রা নভেম্বর ব্রিটিশ ভারতের বেঙ্গল প্রেসিডেন্সির ময়মনসিংহে জন্মগ্রহণ করেন। ভারত বিভাজনের সময়ে তাঁর পরিবার কলকাতা চলে আসে। এই সময় রেলওয়েতে চাকুরিরত পিতার সঙ্গে তিনি আসাম, পূর্ববঙ্গ ও বিহারের বিভিন্ন স্থানে তার জীবন অতিবাহিত করেন। তিনি প্রথমে জলপাইগুড়ির ফনীন্দ্রদেব ইনস্টিটিউশনে অষ্টম শ্রেণী অব্দি পড়েন, তারপর তিনি কোচবিহারের ভিক্টোরিয়া কলেজ থেকে মাধ্যমিক শিক্ষা সম্পন্ন করেন। পরে কলকাতা বিশ্ববিদ্যালয় থেকে বাংলায় স্নাতকোত্তর ডিগ্রি লাভ করেন। শীর্ষেন্দু একজন বিদ্যালয়ের শিক্ষক হিসেবে তার কর্মজীবন শুরু করেন। বর্তমানে তিনি আনন্দবাজার পত্রিকা ও দেশ পত্রিকার সঙ্গে জড়িত।

গ্রন্থতালিকা 
তার প্রথম গল্প জলতরঙ্গ শিরোনামে ১৯৫৯ খ্রিষ্টাব্দে দেশ পত্রিকায় প্রকাশিত হয়। সাত বছর পরে ঐ একই পত্রিকার পূজাবার্ষিকীতে ঘুণ পোকা নামক তার প্রথম উপন্যাস প্রকাশিত হয়। ছোটদের জন্য লেখা তার প্রথম উপন্যাস মনোজদের অদ্ভুত বাড়ি। শবর দাশগুপ্ত তার সৃষ্ট অন্যতম জনপ্রিয় চরিত্র।

উপন্যাস

অদ্ভুতুড়ে সিরিজ

শবর গোয়েন্দা 
 ঋণ (১৯৯৫)
 আলোয় ছায়ায় (১৯৯৭)
 সিঁড়ি ভেঙে ভেঙে (১৯৯৭)
 প্রজাপতির মৃত্যু ও পুনর্জন্ম (১৯৯৮)
 পদক্ষেপ
 রূপ
 মারীচ
 ঈগলের চোখ
 আমাকে বিয়ে করবেন?
 তীরন্দাজ

গোয়েন্দা বরদাচরণ 

 কুস্তির প্যাঁচ
 নয়নচাঁদ
 গয়াপতির বিপদ
 গোয়েন্দা বরদাচরণ
 তাহলে
 বহুরূপী বরদাচরণ
 পটলবাবুর বিপদ

গল্প

চলচ্চিত্র
শীর্ষেন্দু মুখোপাধ্যায়ের বহু উপন্যাস চলচ্চিত্রায়িত হয়েছে। তার সৃষ্ট শবর চরিত্রটি নিয়ে তৈরি হয়েছে চারটি রহস্য চলচ্চিত্র। এছাড়াও অদ্ভুতুড়ে সিরিজ অবলম্বনে বিভিন্ন সিনেমা তৈরি হয়েছে। তার কাহিনী অনুসারে বানানো চলচ্চিত্রগুলি হলো: 
 আজব গাঁয়ের আজব কথা
 বাঁশিওয়ালা
 পাতালঘর
 গোঁসাইবাগানের ভূত
 দোসর
 কাগজের বৌ
 গয়নার বাক্স
 ছায়াময়
 সাধুবাবার লাঠি
 মনোজদের অদ্ভুত বাড়ি
 ঈগলের চোখ
 আসছে আবার শবর
 হীরের আংটি
 আশ্চর্য্য প্রদীপ
 এবার শবর
 অসমাপ্ত (২০১৭)

পুরস্কার 
 বিদ্যাসাগর পুরস্কার (১৯৮৫) - শিশুসাহিত্যে অবদানের জন্য।
 আনন্দ পুরস্কার (১৯৭৩ ও ১৯৯০)
 সাহিত্য অকাদেমি পুরস্কার (১৯৮৮)- মানবজমিন উপন্যাসের জন্য।
 বঙ্গবিভূষণ (২০১২)
 সাহিত্য অকাদেমি ফেলো নির্বাচিত (২০২১)

আরও দেখুন 
 বাংলার জন্য সাহিত্য অকাদেমি পুরস্কার বিজয়ীদের তালিকা

তথ্যসূত্র

বহিঃসংযোগ

বাঙালি ঔপন্যাসিক
১৯৩৫-এ জন্ম
পূর্ববঙ্গে জন্ম
আদিনিবাস পূর্ববঙ্গে
জীবিত ব্যক্তি
বাংলা ভাষায় সাহিত্য অকাদেমি পুরস্কার বিজয়ী
আনন্দ পুরস্কার বিজয়ী
বিদ্যাসাগর পুরস্কার বিজয়ী
ময়মনসিংহের ব্যক্তি
ময়মনসিংহ জেলার ব্যক্তি
বঙ্গবিভূষণ প্রাপক
২০শ শতাব্দীর ভারতীয় ঔপন্যাসিক
২১শ শতাব্দীর ভারতীয় ঔপন্যাসিক
বাঙালি লেখক
বাংলা ভাষার লেখক
পশ্চিমবঙ্গের ঔপন্যাসিক
বাঙালি গোয়েন্দা কাহিনি লেখক
ভারতীয় শিশুসাহিত্যিক
কলকাতা বিশ্ববিদ্যালয়ের প্রাক্তন শিক্ষার্থী
কলকাতার লেখক
ধ্রুব এষ

ধ্রুব এষ (জন্ম ১৭ জানুয়ারি ১৯৬৭) একজন বাংলাদেশি চিত্রশিল্পী, যিনি প্রচ্ছদ শিল্পী হিসেবে বিশেষ খ্যাতি অর্জন করেছেন। এছাড়া তিনি কবিতা ও গল্প লিখে থাকেন। মধ্য ১৯৯০-এর পর তিনি ঔপন্যাসিক হুমায়ূন আহমেদের অধিকাংশ গ্রন্থের প্রচ্ছদ অঙ্কন করেছেন। এছাড়া তিনি সেবা প্রকাশনী থেকে প্রকাশিত মাসিক পত্রিকা রহস্যপত্রিকার শিল্প সম্পাদক হিসেবে কর্মরত আছেন। শিশুসাহিত্যে অবদানের জন্য ২০২২ সালে তিনি বাংলা একাডেমি সাহিত্য পুরস্কার অর্জন করেন।

প্রারম্ভিক জীবন
ধ্রুব এষ ১৯৬৭ সালের ১৭ জানুয়ারি সুনামগঞ্জে জন্মগ্রহণ করেন। তার পিতার নাম ভূপতি রঞ্জন এষ ও মাতার নাম লীলা এষ। তিনি ঢাকা বিশ্ববিদ্যালয়ের চারুকলা থেকে উচ্চশিক্ষা গ্রহণ করেন।

কর্মজীবন
ধ্রুব এষ ১৯৮৯ সালে বিশ্ববিদ্যালয়ের দ্বিতীয় বর্ষে অধ্যয়নরত অবস্থায় মোস্তাক আহমেদের একটি কাব্যগ্রন্থের প্রচ্ছদ অঙ্কনের মাধ্যমে প্রচ্ছদশিল্পী হিসেবে কর্মজীবন শুরু করেন। প্রথম দিকে তিনি ইমদাদুল হক মিলনের বইয়ের প্রচ্ছদ করতেন। পরে প্রকাশকদের মাধ্যমে হুমায়ুন আহমেদের সাথে পরিচয় হয় এবং সখ্য গড়ে ওঠে। তারপর থেকে হুমায়ূনের অধিকাংশ বইয়ের প্রচ্ছদ এঁকেছেন ধ্রুব। ২০১৯ সালের ফেব্রুয়ারিতে দ্য ডেইলি স্টারকে দেওয়া এক সাক্ষাৎকারে তিনি ২৫ হাজার বইয়ের প্রচ্ছদ তৈরির কথা বলেন। তিনি বলেন,

সাহিত্যকর্ম
 সুপারি পাতার গাড়ি (শিশুসাহিত্য-২০০০)
 সূর্য মামার বাচ্চাদের গল্প (শিশুসাহিত্য-২০০১)
 ঠিক দুক্কুর বেলা (শিশুসাহিত্য-২০০৪)
 ভূতপুর (শিশুসাহিত্য-২০০৭)
 রাফখাতা (শিশুসাহিত্য-২০০৯)
 আরেক নীশিতা (শিশুসাহিত্য-২০১০)
 বাম হাতে ছয় আঙুল (উপন্যাস-২০১৩)
 অসকাল (উপন্যাস-২০১৩)
 সেরা সুনীল গঙ্গোপাধ্যায় (সম্পাদনা-২০০৯)
 কয়েকজন ই.টি (সায়েন্স ফিকশন, তাম্রলিপি)
 মেঘ উড়ে যায়, কেখায়? (শিশুসাহিত্য, অন্যপ্রকাশ)
 ফড়িংবিবি (শিশুসাহিত্য, ঐতিহ্য)
 মন খারাপ গল্প (শিশুসাহিত্য, ঐতিহ্য)
 ভূতুরে (শিশুসাহিত্য, ঐতিহ্য)
 মায়াবতীর রূপকথা (শিশুসাহিত্য, দিব্য প্রকাশ)
 সুকুমার রচনাবলী-২ (সংকলন ও সমগ্র, নালন্দা)
 উপেন্দ্রকিশোর রায়চৌধুরী রচনাবলী (সংকলন ও সমগ্র, নালন্দা)
 ঠিক দুক্কুর বেলা (শিশু-কিশোর গল্প , প্রতীক প্রকাশনা সংস্থা )

পুরস্কার
 গ্রন্থ অলঙ্করণে কালি প্রকাশনী থেকে প্রকাশিত বাংলার গল্প বাঙালির গল্প গ্রন্থের জন্য পাঞ্জেরী ছোটকাকু আনন্দ আলো শিশুসাহিত্য পুরস্কার - ২০১৯
 সিলেট মিরর পুরস্কার ২০২২। সাহিত্যে অসামান্য অবদানের জন্য দেশের উত্তর পূর্বাঞ্চলের দৈনিক সিলেট মিরর তাঁকে এই পুরস্কার প্রদান করে। 
 বাংলা একাডেমি সাহিত্য পুরস্কার ২০২২।

বইয়ের প্রচ্ছদ
ফ্যাক্টস এন্ড ডকুমেন্টস: বঙ্গবন্ধু হত্যাকাণ্ড(১৯৮৬)
আবু ইব্রাহীমের মৃত্যু (২০০৯)

তথ্যসূত্র

বহিসংযোগ 
জমকালো আয়োজনে সিলেট মিরর পুরস্কার প্রদান সম্পন্ন|

বাংলাদেশী শিল্পী
সুনামগঞ্জ জেলার ব্যক্তি
১৯৬৭-এ জন্ম
বাংলাদেশী পুরুষ লেখক
শিশুসাহিত্যে বাংলা একাডেমি সাহিত্য পুরস্কার বিজয়ী‎
জীবিত ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বাংলা একাডেমি সাহিত্য পুরস্কার বিজয়ী
হানিফ সংকেত

হানিফ সংকেত (জন্ম: ২৩ অক্টোবর ১৯৫৮) বাংলাদেশের বিনোদন অঙ্গনের অন্যতম জনপ্রিয় ব্যক্তিত্ব। আশির দশক থেকে শুরু করে প্রায় দুই যুগ ধরে তিনি বাংলাদেশের দর্শককুলকে জনপ্রিয় ম্যাগাজিন অনুষ্ঠান ইত্যাদি এর মাধ্যমে আনন্দ দিয়ে যাচ্ছেন। একাধারে তিনি উপস্থাপক, পরিচালক, লেখক ও প্রযোজক।

কর্মজীবন 
প্রয়াত ফজলে লোহানীর যদি কিছু মনে না করেন ম্যাগাজিন অনুষ্ঠানে তিনি প্রথম খ্যাতি লাভ করেন। তবে তিনি কেবল হাস্যরসকে তুলে ধরেন না। বিভিন্ন সামাজিক অসঙ্গতি, অফিস-আদালতের দুর্নীতির বিপরীতে এবং মানবিকতার পক্ষে তার কার্যক্রম চলে। তার ইত্যাদি নামক ম্যাগাজিন অনুষ্ঠানটি বাংলাদেশের সবচেয়ে জনপ্রিয় টিভি অনুষ্ঠান।

তার একক ম্যাগাজিন অনুষ্ঠান ঝলক। ১৯৮৫ সালে ডিসেম্বরে প্রচার হয়। ১৯৮৭ সালে দর্শকদের অনুরোধে প্রথম ‘কথার কথা’র উপস্থাপক হিসেবে পর্দায় আসেন।

১৯৮৯ সালের মার্চ মাসে বিটিভির প্রযোজনা প্রথম ইত্যাদি প্রচারিত হয়। পরবর্তীতে প্রথম বেসরকারি প্রযোজনা হিসেবে ইত্যাদি  ১৯৯৪ সালের ২৫ নভেম্বর প্রচার হয়। ইত্যাদি ছিল বিটিভিতে প্রচারিত প্যাকেজ অনুষ্ঠান হিসেবে বেসরকারিভাবে নির্মিত প্রথম অনুষ্ঠান।

রচিত গ্রন্থসমূহ

পরিচালিত নাটকসমূহ

অভিনয় ও কণ্ঠশিল্পী
তার অভিনীত নাটক:
  ‘কুসুম’ - পরিচালক হুমায়ূন আহমেদ।
অভিনীত চলচ্চিত্র:
 ‘আগমন’ (১৯৮৮)- খলনায়কের ভূমিকায়।
 ’ ‘চাঁপা ডাঙ্গার বউ’।
  ‘ঢাকা-৮৬’। 
চলচ্চিত্রে কণ্ঠশিল্পী:
 ‘প্রথম প্রেম’ - পরিচালক এ জে মিন্টু। গানের প্রথম  কথা– ‘তু তু তু তু তু তা রা মর্জিনার বাপ মার্কামারা’।

সামাজিক অবদান 
৩০ বছর ধরে চলে আসা ইত্যাদির মাধ্যমে তিনি সমাজের নানা প্রচলিত অসংগতির বিরুদ্ধে জোরালো কণ্ঠ রাখেন। ইত্যাদির প্রতিটি পর্বে সমসাময়িক নিন্দিত ঘটনার বর্ণনা ও বিরোধিতা থাকে কিছুটা রম্য হলেও দৃষ্টিগ্রাহ্যভাবে। তাই বিবিসিসহ দেশের প্রতিটি জরিপেই দেখা গেছে, ইত্যাদি দেশের সেরা টিভি অনুষ্ঠান এবং দেশের ৭৫ শতাংশ টিভি দর্শক এই অনুষ্ঠান দেখে থাকে।

পুরস্কার 
 তার সামাজিক কার্যক্রমের জন্য ২১শে ফেব্রুয়ারি ২০১০ সালে একুশে পদক পুরস্কার প্রদান করা হয়
 পরিবেশ শিক্ষা ও প্রচারের জন্য ২০১৪ সালের জাতীয় পরিবেশ পদক
মেরিল প্রথম আলো পুরস্কার -২০০৫ 

এছাড়াও তিনি দেশে-বিদেশে বহু পুরস্কারে ভূষিত হয়েছেন।

তথ্যসূত্র

বহিঃসংযোগ 

 হানিফ সংকেত রচিত বই ও পরিচালিত নাটকসমূহ

১৯৫৮-এ জন্ম
জীবিত ব্যক্তি
বাংলাদেশী টেলিভিশন অভিনেতা
বাংলাদেশী টেলিভিশন পরিচালক
বাংলাদেশী টেলিভিশন উপস্থাপক
সমাজসেবায় একুশে পদক বিজয়ী
বরিশালের ব্যক্তি
কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বাংলাদেশী কৌতুকাভিনয়শিল্পী
একুশে পদক বিজয়ী
বরিশাল জেলার ব্যক্তি
২১শ শতাব্দীর বাংলাদেশী অভিনেতা
২০শ শতাব্দীর বাংলাদেশী অভিনেতা